ASIAN กลายพันธุ์สู่โฮลดิ้ง.!?
คงไม่ใช่แค่การเปลี่ยนชื่อธรรมดาแน่ ๆ เมื่อบริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ลุกขึ้นมาประกาศเปลี่ยนชื่อใหม่เป็นบริษัท เอเชี่ยนซี คอร์ปอเรชั่น จำกัด (มหาชน) แต่ยังใช้ชื่อหุ้นเดิมว่า ASIAN
30 ก.ย. 2562

สำนักข่าวรัชดา
คงไม่ใช่แค่การเปลี่ยนชื่อธรรมดาแน่ ๆ เมื่อบริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ลุกขึ้นมาประกาศเปลี่ยนชื่อใหม่เป็นบริษัท เอเชี่ยนซี คอร์ปอเรชั่น จำกัด (มหาชน) แต่ยังใช้ชื่อหุ้นเดิมว่า ASIAN 
เชื่อว่า น่าจะมีนัยยะอะไรซ่อนอยู่กับการเปลี่ยนชื่อครั้งนี้แน่นอน…
จะเป็นไปได้หรือไม่ที่ ASIAN อาจกำลังคิดการใหญ่ก้าวขึ้นสู่โฮลดิ้ง คัมปนีอย่างเต็มตัว ??
เพราะหากดูโจทย์ทางธุรกิจของ ASIAN ณ ตอนนี้ ที่ทำธุรกิจหลักส่งออกอาหารทะเลและอาหารสัตว์ จะเห็นว่า มีความเสี่ยงค่อนข้างสูง
โดยเฉพาะเรื่องค่าเงินบาทที่แข็งค่าอย่างต่อเนื่อง ทำให้ต้องทำเฮดจิ้งป้องกันความเสี่ยง กลายเป็นต้นทุนที่สูงขึ้น
อีกทั้งต้องเผชิญกับภาวะการแข่งขันที่รุนแรงมากขึ้น
ไม่นับรวมเป็นธุรกิจที่ขึ้นอยู่กับซีซั่น หรือฤดูกาลอีกด้วย
นี่อาจเป็นสาเหตุที่ทำให้ ASIAN ต้องกลายพันธุ์สู่โฮลดิ้ง คัมปนี !!
เพราะหากไม่ขยับทำอะไร ก็เสี่ยงรายได้หด…กำไรหายได้
แม้ช่วงที่ผ่านมารายได้ของ ASIAN ยังเติบโต แต่จะเห็นว่ากำไรค่อนข้างบาง…
ปี 2558 มีรายได้ 8,093 ล้านบาท กำไรสุทธิ 182 ล้านบาท อัตรากำไรสุทธิ 2.26% ปี 2559 มีรายได้ 9,347 ล้านบาท กำไรสุทธิ 154 ล้านบาท อัตรากำไรสุทธิ 1.65% ปี 2560 มีรายได้ 9,888 ล้านบาท กำไรสุทธิ 418 ล้านบาท อัตรากำไรสุทธิ 4.23%  ปี 2561 มีรายได้ 9,798 ล้านบาท กำไรสุทธิ 362 ล้านบาท อัตรากำไรสุทธิ 3.70%
ล่าสุดงวดครึ่งปี 2562 มีรายได้ 4,404 ล้านบาท กำไรสุทธิ 81 ล้านบาท อัตรากำไรสุทธิ 1.85%
แต่ถ้าไปดูอัตราผลตอบแทน… ASIAN เป็นหุ้นที่ปันผลต่อเนื่อง ยีลด์อยู่ที่ 4.42% ต่อปี
เสียแค่อย่างเดียวสภาพคล่องน้อยไปหน่อย !!
แหม๊ !! ถ้าแก้ตรงจุดนี้ได้เมื่อไหร่ ASIAN คงติดโผหุ้นพิมพ์นิยมอีกตัวแน่ ๆ…
ส่วนการเปลี่ยนชื่อใหม่ครั้งนี้…ก็เพื่อเปิดช่องให้บริษัททำธุรกิจได้หลากหลายขึ้น
สามารถแตกไลน์ออกสู่ธุรกิจอาหารได้…
นั่นเท่ากับว่าจะทำให้โครงสร้างรายได้และกำไร ASIAN หลากหลายมากขึ้น…
จากนี้ไปคงได้เห็น ASIAN ขยับไปลงทุนในกิจการอื่น ๆ อย่างต่อเนื่อง
ส่วนจะเป็นธุรกิจอะไรบ้างนั้น ก็ต้องจับตากันต่อไป…
แต่อย่างน้อย ๆ ตอนนี้นักลงทุนที่มีหุ้น ASIAN ติดอยู่ในพอร์ตคงสบายใจได้ว่า ASIAN จะเติบโตแบบมีเสถียรภาพมากขึ้น
แต่จะดีเพียงพอที่จะหยุดยั้งราคาหุ้นที่ไหลรูดแบบไม่มีเบรกช่วง 3 เดือนที่ผ่านมา ที่ปรับลดลงไป 24.83% ได้หรือไม่ ??
…อันนี้เป็นอีกเรื่องหนึ่งนะ
…อิ อิ อิ…